Asim Brkan

Asim Brkan (rođen 14. oktobra 1954. u Mostaru, Bosna i Hercegovina) jest bosanskohercegovački pjevač, muzičar, umjetnik.

 Biografija 
Započeo je karijeru 1975, i za vrijeme svog vrhunca (1978-1984) bio je jedna od najvećih zvijezda u bivšoj Jugoslaviji, prodavajući milione kopija i primajući priznanje od javnosti i kritike. Njegovi veliki hitovi su: Jednom sam i ja volio, Najljepšu haljinu večeras obuci, Ko je majko onaj čovjek, Ljubavi vladaju svijetom, Ne ruši mi sreću nepoznata ženo, Ema i druge.

Na početku karijere je potpisao ugovor sa najvećom diskografskom kućom u Jugoslaviji, zagrebačkim "Jugotonom". Nekoliko godina kasnije, Brkan se seli u Beograd i nastavlja snimati za "PGP RTB", drugog najvećeg diskografa u Jugoslaviji. Radio je sa mnogim poznatim pjevačima i kompozitorima, među kojima se ističu: Zoran Kalezić, Miroslav Ilić, Marinko Rokvić, Aco Stepić, Boki Milošević, Ljubo Keselj, Sanja Ilić, Rade Vučković, Milutin Popović - Zahar i drugi. Brkan je postigao najveći uspjeh u Srbiji, ali je bio veoma popularan u cijeloj tadašnjoj Jugoslaviji. Pored njegovih komercijalnih pjesama, pamti se kao izvanredan izvođač tradicionalne bosanske pjesme sevdalinke. Njegove interpretacije Sjetuje moje majke i Iz kamena voda tekla su uvrštene u "Antologiju BH sevdaha". Također snima za nacionalne radiotelevizijske kuće u Sarajevu i Beogradu, kompozicije legendi sevdaha kao što su: Jozo Penava, Jovica Petković, Mijat Božović i Ismet Alajbegović - Šerbo. Brkan je nastupao na mnogim istaknutim muzičkim festivalima širom zemlje, često primajući visoke nagrade. Gotovo cijelu karijeru je proveo u Beogradu.

Početkom rata na prostoru bivše Jugoslavije Brkan napušta Beograd i odlazi sa svojom porodicom u Holandiju, a kasnije i u Njemačku. Teško prihvata nove tendencije na sceni, uključujući turbo-folk i opći haos na estradi, tako da se po povratku u Bosnu ujedno i povlači sa scene 1996. godine.

Godine 2009, tri desetljeća nakon izlaska najveće hit pjesme "Jednom sam i ja volio", Brkan se ipak vraća muzici. Njegova matična izdačka kuća, PGP iz Beograda, objavila je kompilaciju sa pjesmama od 1976. do 1990. godine. U istoj godini je snimio niz sevdalinki za Muzičku produkciju BHRT. Nekoliko sedmica nakon što je objavljen album, u emisiji Radio televizije Srbija, Brkan je nakon skoro 13 godina ponovo i zapjevao uživo.
 Zanimljivosti

U vrijeme života u Beogradu, novinari su mu dali nadimak  "Grof od Kalinića" ,zbog njegovog otmjenog odijevanja i ponašanja.
Tokom svoje karijere nikada nije pjevao na vjenčanjima, jer, kako je rekao, mora postojati razlika između radio, TV pjevača i lokalnog zabavljača.
 Jednom, na večeri u hotelu "Slavija" skinuo je periku sa glave Šabana Šaulića, uzrokujući veliki smijeh među gostima.
 Kad je imao 18 godina frizerski salon iz Novog Sada ponudio mu je posao modela, on je prihvatio, ali je radio samo za 5 mjeseci.
 U 1981. dok je pjevao u koncertnoj dvorana Gripe u Splitu, Tereza Kesovija se pridružila na sceni kako bi zajedno otpjevali "Jednom sam i ja volio".
 Kada je za bosanski nacionalni arhiv pjevao sevdalinku "Sjetuje me majka", muzički stručnjak i profesor sarajevske Muzičke akademije, Edin Pandur, rekao je kako je Brkanova izvedba te pjesma bolja čak i od one Safeta Isovića.

 Diskografija 
 Singlovi 
 Tvoje oči garave / Harijeta - Jugoton, 1976.
 Ne ruši mi sreću, nepoznata ženo! / Željela si dva prstena - Jugoton, 1978. 
 Jednom sam i ja volio / Dvije mladosti za ljubav smo dali - Jugoton, 1979. 
 Da si srećna pisala mi ne bi / Vladaju ljubavi svijetom - Jugoton, 1980. 
 Kad bi ruke bjele / Ćao srce nema više - PGP RTB, 1983.
 Smeškaj se, smeškaj / Ja postadoh lutalica - Diskos, 1987.

 Albumi 
 Voli me, grli me - Jugoton, 1981. 
 Najljepšu haljinu večeras obuci - PGP, 1982. 
 Majko, prijatelju moj - PGP, 1984. 
 Ema - PGP, 1985. 
 Još me ima! - PGP, 1989. 
 I tako idu dani - PGP, 1990. 
 Zlata - In Takt Records , 1996. 
 Best of - PGP, 2009. 
 Izbor sevdalinki 
 Sjetuje me majka 
 Iz kamena voda tekla 
 Čudna jada od Mostara grada 
 Mujo kuje 
 Jednog divnog dana u Mostaru gradu 
 Puknute strune 
 Za tebe sam vezan grade 
 Bašća od jasmina

 Reference 

Kategorija:Rođeni 1954.
Kategorija:Bosanskohercegovački pjevači
Kategorija:Bošnjaci
Kategorija:Biografije, Mostar
Kategorija:Živi ljudi